b'\n_START_ARTICLE_\nJohn Anthony Brooks\n_START_PARAGRAPH_\nJohn Anthony Brooks Jr. (s. 28. tammikuuta 1993 Berliini, Saksa) on yhdysvaltalainen jalkapalloilija, joka pelaa Bundesliigan VfL Wolfsburgissa ja Yhdysvaltain maajoukkueessa. Pelipaikaltaan 193 senttimetri\xc3\xa4 pitk\xc3\xa4 Brooks on puolustaja._NEWLINE_Brooks syntyi ja kasvoi Berliiniss\xc3\xa4 edustaen Hertha Berlini\xc3\xa4 nuoruudestaan asti. H\xc3\xa4n debytoi seuran paidassa Bundesliigassa elokuussa 2013 pelattuaan edellisen kauden seuran paidassa 2. Bundesliigassa. Brooks teki heti bundesliigadebyytiss\xc3\xa4\xc3\xa4n maalin Eintracht Frankfurtia vastaan._NEWLINE_Brooks debytoi Yhdysvaltain jalkapallomaajoukkueessa vuonna 2013. H\xc3\xa4n pelasi maajoukkueessa MM-kisoissa 2014 Brasiliassa, jossa h\xc3\xa4n puski ratkaisevan 2-1 -osuman Ghanaa vastaan alkulohkojen ensimm\xc3\xa4isen kierroksen ottelussa. H\xc3\xa4nest\xc3\xa4 tuli tuolloin historian ensimm\xc3\xa4inen yhdysvaltalaispelaaja, joka on vaihdosta kent\xc3\xa4lle tultuaan onnistunut maalinteossa._NEWLINE_Brooks on pelannut kaikkiaan 33 maaottelua ja tehnyt niiss\xc3\xa4 kolme maalia.'